મ્યુનિ. સત્તાવાળા દ્વારા હેરિટેજ સ્મારકોને કાયમી દબાણમુક્ત કરવા માટે એક વિશેષ ટીમનું ગઠન કરવામાં આવશે. આ વિશેષ ટીમને ફક્ત અને ફક્ત હેરિટેજ સ્મારકોની અંદરનાં કે આસપાસનાં દબાણોને ખસેડવાની કામગીરી સોંપાશે. દરમ્યાન યુનેસ્કોની ટીમ સપ્ટેમ્બરના અંતમાં અમદાવાદનો ત્રણ દિવસનો પ્રવાસ ખેડી ચૂક્યા બાદ ફરી આગામી ફેબ્રુઆરી, ર૦૧૭માં અમદાવાદ આવી રહી છે. હેરિટેજ વિભાગના ટોચનાં સૂત્રોનાં જણાવ્યા મુજબ, યુનેસ્કોમાં અમદાવાદના વર્લ્ડ હેરિટેજ સિટીના દાવાના જ સંદર્ભમાં યુનેસ્કોની ટીમ ફરી અમદાવાદની મુલાકાત લેવાની છે. યુનેેસ્કોની પહેલી મુલાકાત પાછળ મ્યુનિ. તિજોરીમાંથી આશરે રૂ.પપ લાખ ખર્ચાયા હતા. હવે આગામી બીજી મુલાકાત પણ કોર્પોરેશન માટે ખર્ચાળ પુરવાર થશે. જોકે યુનેસ્કોમાં અમદાવાદના દેશના પ્રથમ વર્લ્ડ હેરીટેજ સિટીના દાવાની માન્યતા અંગે તો જુલાઇ, ર૦૧૭માં નિર્ણય લેવાશે.